ako sa pripravuje ochranný amulet?
ideálne sa amulet pripravuje v období od novu mesiaca do nasledujúceho novu. tak sú do neho vložené postupne všetky kvality a sily jedného lunárneho mesiaca v dĺžke trvania dvadsiatich ôsmych dní. ochranný amulet sa pripravuje pre konkrétnu osobu, ktorú má chrániť a má do jej aury preniesť žiadúce kvality. tieto sa vkladajú do amuletu počas jeho prípravy pozitívnymi afirmáciami a vytvorením astrálnej elementárnej bytosti, ktorá zachováva energiu a vykonáva zverené úlohy.
využívanie bábik na liečenie je častým a účinným magickým postupom. bábiku vždy vyrábame pre konkrétnu osobu. nie je vhodné, aby sme ju použili na liečenie niekoho iného. platí totiž, že bábika vytvorená a nabíjaná na liečenie určitej osoby, nesie v sebe všetky vlastnosti toho človeka. aj jeho chorobu... najmä vtedy, keď ju čarodejník zabudol z bábiky vyobcovať. stáva sa teda, že ten ďalší pacient chytí od toho prvšieho jeho ochorenie, a pridá sa to k jeho vlastnej chorobe.